# Gamma del Corb

Gamma del Corb (γ Corvi) és l'estel més brillant de la constel·lació del Corb, amb magnitud aparent +2,58. Es tracta d'un estel binari, el component principal del qual rep el nom de Gienah, que prové de l'àrab الجناح الغراب اليمن al-janāħ al-ghirāb al-yaman i significa «l'ala dreta del corb», encara que en les cartes modernes marca l'ala esquerra. Està situat a dalt a la dreta dins del quadrilàter que formen els quatre estels principals. No s'ha de confondre amb Giennah (ε Cygni).
Situada a 165 anys llum del Sistema Solar, Gamma del Corb és una geganta blanc-blavosa de tipus espectral B8III i 12.400 K de temperatura. Amb una lluminositat 355 vegades major que la del Sol, el seu radi —el valor de la qual s'obté a partir de la mesura del seu diàmetre angular, 0,799 mil·lisegons d'arc— és 4,4 vegades més gran que el radi solar. En el diagrama de Hertzsprung-Russell està encara prop de la seqüència principal, i dins d'uns pocs milions d'anys s'expandirà transformant-se en un gegant vermell.
Gamma del Corb destaca per la seva composició química anòmala, amb nivells elevats de mercuri i manganès, i nivells desacostumadament baixos d'alumini i níquel. Forma part del grup d'estels de mercuri-manganès, la representant més brillant dels quals és Alpheratz (α Andromedae). Com altres membres d'aquesta classe, la seva velocitat de rotació (32 km/s) és relativament lenta en comparació d'altres estels similars.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* ↑ «TESS survey of rotational and pulsational variability of mercury-manganese stars». Monthly Notices of the Royal Astronomical Society, 4, 10-2021, pàg. 5328-5344. DOI: 10.1093/MNRAS/STAB2107.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Andrea Fabiana Torres «Fundamental parameters of B supergiants from the BCD system. I. Calibration of the (λ_1, D) parameters into Teff» (en anglès). Astronomy and Astrophysics, 1, 27-03-2009, pàg. 297–320. DOI: 10.1051/0004-6361/200811147.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ Gienah Corvi -- Variable Star (SIMBAD)
* ↑ Zorec, J.; Cidale, L.; Arias, M. L.; Frémat, Y.; Muratore, M. F.; Torres, A. F.; Martayan, C. «Fundamental parameters of B supergiants from the BCD system. I. Calibration of the (λ_1, D) parameters into Teff». SAO/NASA ADS Astronomy Abstract Service. pp. 297-320.
* ↑ Gienah Corvi (Stars, Jim Kaler)
* ↑ Adelman, S. J.; Caliskan, H.; Gulliver, A. F.; Teker, A. «Elemental abundance analyses with DAO spectrograms. XXIX. The mercury-manganese stars 53 Tau, β Tau, γ Crv, and υ Her». SAO/NASA ADS Astronomy Abstract Service. pp. 685-690.